Gorhams grotte

Gorhams grotte (engelsk Gorham's Cave) er en naturlig sjøgrotte i Gibraltar, betraktet som en av de aller siste kjente oppholdsstedene for neandertalerne før de døde ut. Den er lokalisert på sørsiden av Gibraltars odde, «the Rock». Da grotten først ble befolket lå den omtrentlig fem km fra sjøen, men på grunn av endringene i havnivået ligger den i dag kun noen få meter fra Middelhavet. Grotten er oppkalt etter en kaptein A. Gorham fra 2. bataljon i Royal Munster Fusiliers, et irsk infanteriregiment i den britiske hæren, som oppdaget grotten i 1907.

 Arkeologi 
Etter at den ble oppdaget har Gorhams grotte vært omfattet betydelig arkeologisk interesse. Utgravning av dette stedet har avdekket fire lag av stratigrafi (levninger). Det første nivået har gitt bevis for bruk av fønikere og karthagere fra tiden mellom 700-tallet til 200-tallet f.Kr. Nedenfor dette er det bevis på kortvarig neolittisk bruk. Tredje nivå har avdekket rundt 240 gjenstander fra øvre paleolittisk tid, med opprinnelse fra Magdalénienkulturen og Solutréenkulturen.

Nivå fire har avdekket 103 gjenstander, inkludert spydspisser, kniver og skraperedskaper, identifisert som tilhørende Moustérienkulturen, og viser gjentatt bruk av grotten gjennom tusener av år. Datering via akselerator massespektrometri (AMS) har gitt dateringer for dette nivået til mellom 33 000 og 23 000 år før vår tid. Forskerne mente at usikkerheter for denne tidsdybden har gjort kalibrering upraktisk. De har antydet menneskelig tilstedeværelse til minst 28 000 år siden og muligens 24 000 år siden.Clive Finlayson, Francisco Giles Pacheco, Joaquín Rodríguez-Vidal, Darren A. Fa, et al.: «Late survival of Neanderthals at the southernmost extreme of Europe»    (PDF), Nature 443, 850-853 (19. oktober 2006) doi:10.1038/nature05195 

Ingen fossiler har blitt funnet som kunne tillate identifisering ved å peke enten mot neandertalere eller mot anatomisk moderne mennesker, eller til å assosiere med funn som er avdekket i det tilstøtende Abrigo do Lagar Velho i Portugal av et moderne menneske fra 24 500 år siden som etter sigende har vært artblandet med neandertaler.Cidália Duarte, João Maurício, Paul B. Pettitt, Pedro Souto, Erik Trinkaus, Hans van der Plicht, & João Zilhão: «The early Upper Paleolithic human skeleton from the Abrigo do Lagar Velho (Portugal) and modern human emergence in Iberia», PNAS Vol. 96, Issue 13, 7604-7609, 22. juni 1999 Moustérienkulturen er generelt identifisert med neandertalerne i Europa.Lokaliseringsdiagram hos Anthropologynet og BBC News

 Verdensarv 
Grottekomplekset ble i 2016 oppført på UNESCOs verdensarvliste.

 Se også 
 St. Michael's Cave, en annen hule i Gibraltar
 Abrigo do Lagar Velho, bergly i Portugal hvor levninger av et barn som ble hevdet å være en hybrid av moderne mennesker og neandertalerne

 Referanser 

 Eksterne lenker 
 Alfano, S.: Did Neanderthals Last Longer? CBS News, 13. september 2006
 Bergkunst funnet Gorhams grotte (spansk)
 Information on Gorham's Cave hos nettstedet til Gibraltar Museum.
 History of Gorham's Cave hos nettstedet til Gibraltar Museum.
 Stringer C B et al.: Neanderthal exploitation of marine mammals in Gibraltar (PDF) hos PNAS Vol. 105, No 38 Sep 2008

Kategori:Grotter i Gibraltar
Kategori:Verdensarven i Storbritannia